28/12/2010 | Administración LocalMunicipal
Oleiros
Área Económica
Aprobación definitiva Ordenanzas Pleno de 30 de setembro do 2010

En sesión ordinaria celebrada polo Pleno do Concello de data 30 de setembro do 2010 adoptaronse os seguintes acordos: - Aprobación provisional da Ordenanza Fiscal nº 29, reguladora da Taxa pola retirada de animais abandonados das vías públicas, cuio texto é o seguinte: En uso das facultades concedidas polos artigos 133.2 e 142 da Constitución e polo artigo 106 da Lei 7/85, de 2 de abril, reguladora das Bases de Réxime Local, e de conformidade co disposto nos artigos 15 a 19 do Real Decreto 2/2004, Texto Refundido da Lei reguladora das Facendas Locais, este Concello establece a Taxa pola retirada de animais abandonados das vías públicas. Constitúe o feito impoñible a prestación do servizo de retirada de animais abandonados das vías públicas, por razóns sanitarias ou de seguridade pública. Son suxeitos pasivos, as persoas físicas ou xurídicas e as entidades a que se refire o artigo 35.4 da Lei Xeral Tributaria, que provoquen ou en cuio interés redunden as prestacións a que se refire a presente Ordenanza Fiscal. A cota tributaria determinarase por unha cantidade fixa sinalada, dacordo coa seguinte Devengase a Taxa e nace o obriga de contribuir, cando se inicie a actividade que constitue o feito impoñible.1.-As cotas esixibles por esta Taxa se abonarán polo propietario ou titular do animal á empresa prestadora do servizo, con carácter previo á retirada do animal.2.- En caso de presentarse o propietario do animal nas instalacións donde se atopa unha vez recollido, co fin de facerse cargo do mesmo e negandose ao pago da taxa, a empresa prestadora dos servizos non fará entrega do animal, realizando informe de tal circunstancia e consignando os seguintes datos: Lugar e data de recollida, identificación do animal, nome, apelidos e DNI do propietario e enderezo fiscal. Este informe será remitido ao Departamento de Xestión Tributaria do Concello, co fin de que por este Departamento se emita a liquidación tributaria correspondente. Unha vez abonada a taxa poderase facer entrega do animal.3.- En caso de que o animal esté identificado e o propietario do mesmo non se faga cargo de él nos prazos estipulados polo artigo 58.3 da Ordenanza municipal de protección dos animais domésticos do Concello de Oleiros, a empresa prestadora dos servizos realizará informe de tal circunstancia consignando os seguintes datos: Lugar e data de recollida, identificación do animal, nome, apelidos e DNI do propietario e enderezo fiscal. Este informe remitirase ao Departamento de Xestión Tributaria do Concello, co fin de que por éste se tramite a aprobación ds liquidación tributaria que corresponda. Disposición final.-A presente Ordenanza fiscal entrará en vigor o día da sua publicación no B. O. P., permanecendo en vigor ata a súa modificación ou derogación expresa. Dilixencia.- Faise constar que a presente Ordenanza foi aprobada provisionalmente polo Pleno do Concello, en sesión celebrada o día 30 de setembro do 2010, publicandose o seu texto íntegro no B. O. P Nº. de data. - Aprobación provisional da modificación dos artigos 7º, 9º e 10º da Ordenanza Fiscal nº 1, reguladora da Taxa pola expedición de documentos administrativos. O texto da ordenanza tras estas modificacións é o seguinte: En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, Reguladora das Bases do Réxime Local e de conformidade co disposto nos artigos 15 a 19 do Texto Refundido da Lei Reguladora das Facendas Locais (RD Lexislativo 2/2004 de 5 de marzo), este Concello establece a Taxa por expedición de documentos administrativos, que se rexerá pola presente Ordenanza Fiscal, normas que atenden ao previsto no artigo 57 do citado Texto Refundido.1.- Constitúe o feito impoñible da Taxa a actividade administrativa desenvolvida, co motivo da tramitación a instancia de parte ou de oficio, dos documentos expresados no Artígo 7º desta Ordenanza, que solicite, provoque, refírase, afecte ou beneficie o suxeito pasivo. Son suxeitos pasivos contribuíntes as persoas físicas e xurídicas e as entidades as que se refire o artigo 35.4 da Lei Xeral Tributaria, que soliciten, provoquen, ou en interese de quen redunde a tramitación do documento ou expediente de que se trate.1.- Responderán solidariamente das obrigacións tributarias do suxeito pasivo as persoas físicas e xurídicas as que se refire o artigo 42 da Lei Xeral Tributaria.2.- Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei Xeral Tributaria.1.- A cota tributaria determinarase por unha cantidade fixa sinalada segundo a natureza dos documentos ou expedientes a tramitar, de acordo coa Tarifa que se contén no artigo seguinte.2.- A cota da Tarifa corresponde a tramitación completa en cada instancia do documento ou expediente do que se trate, dende a súa iniciación ata a súa resolución final, incluída a certificación e notificación ao interesado do acordo recaído. Epígrafe primeiro.- DERROGADO. - Informes emitidos pola Policía Local relativos a accidentes de tráfico: 38,74 €. - Atestados emitidos pola Policía Local relativos a accidentes de tráfico: 124,58 €. - Informes emitidos en materia de intervencións realizadas por parte do Servizo Municipal de Emerxencias e Protección Civil: 20,00 €. Epígrafe terceiro: DERROGADO. Epígrafe cuarto: Documentos relativos aos Servicios de Urbanismo.1.- Por cada expediente de declaración de ruína de edificios: 38,50 €. 2.-DERROGADO 3.- Informe urbanístico: 37,20 €. Epígrafe quinto: Procedementos de contratación e concesións demaniais: 1.- En cada proposición para tomar parte en poxas, concursos ou procedementos negociados: - Ata 6.010,12 €, tipo base de licitación: 7,70 € - De 6.010,13 € a 60.101,21 €: 38,50 €. - De 60.101,22 € en adiante: 77,04 € 2. Pola formalización de contratos e concesións demaniais en documento administrativo: 7,72 €. Epígrafe sexto: Derrogado. Epígrafe sétimo: Dereitos de exame.1.- Subgrupos A1 e A2 e grupo B ou similares en contratos laborais: 19,27 €. 2.- Subgrupo C1 ou similar en contratos laborais: 15,40 €. 3.- Demais postos: 11,55 €. Epígrafe oitavo: Fotocopias de expedientes completos ou de documentos illados que formen parte de aqueles, sempre que o número de fotocopias solicitadas exceda de 20 en tamaño DIN-A4 e de 6, en tamaño DIN-A3: Fotocopias en tamaño DIN-A4 e DIN-A3: 0´07 €/copia (todas as copias) Epígrafe noveno: Reproduccións de planos en tamaño DIN-A1: 2´18 €/copia. Epígrafe decimo: DERROGADO Epigrafe undécimo: Reposición de placa de vado: 9,19 €. Epígrafe duodécimo: Expedición de certificacións catastrais polo Punto de Información Catastral, relativas a fincas non pertencentes ao Concello de Oleiros: - Certificación literal: 6,45 € - Certificación descritiva e gráfica: 6,95 € Epígrafe décimo terceiro: Compulsa de documentos a presentar a través do Portelo único da Xunta de Galicia. - Por cada compulsa, a partires da terceira e ata a duodécima compulsa: 1,50 €/compulsa - Pola décimo terceira compulsa e seguintes: 0,50 €/compulsa. Gozarán dunha bonificación dun 25% do importe das cotas tributarias sinaladas no Epígrafe sétimo: “Dereitos de exame” das Tarifas da Taxa, aqueles suxeitos pasivos que formen parte de unidades familiares ás que se lle recoñecese o título de familia numerosa de carácter xeral. Asimesmo gozarán dunha bonificación dun 50% do importe das cotas tributarias sinaladas no Epígrafe sétimo “Dereitos de exame” das Tarifas da Taxa, aqueles suxeitos pasivos que formen parte de unidades familiares ás que se lle recoñecese o título de familia numerosa de carácter especial. Considéranse familias numerosas de categoría xeneral e especial as reguladas polo artigo 4 da Lei 40/2003, de 18 de novembro, de Protección ás Familias Numerosas, ás que se recoñecese tal condición, conforme se establece polo artigo 5 da citada Lei. Có fin de acreditar a condición de membro de familia numerosa, os suxeitos pasivos ós que corresponda a aplicación da bonificación, axuntarán ó impreso de pago das Taxas, fotocopia compulsada do D. N. I. do suxeito pasivo e do título oficial de familia numerosa. Devéngase a Taxa e nace a obriga de contribuír: a) No caso das actividades administrativas iniciadas a instancia de parte, cando se presente a solicitude que inicie a tramitación de documentos e expedientes suxeitos ao tributo. No caso de solicitude de certificacións catastrais a expedir polo Punto de Información Catastral, cando se produza a emisión do certificado. No caso de actividade administrativa consisitente na compulsa de documentos a presentar a través do Portelo único da Xunta de Galicia, coa solicitude verbal da compulsa. b) No caso de actividades administrativas iniciadas de oficio, o devengo prodúcese cando teñan lugar as circunstancias que provean a actuación municipal de oficio ou cando éstas se inicien sen previa solicitude do interesado, pero redunde no seu beneficio.1.-As taxas recollidas no epígrafes segundo, cuarto, quinto, sexto e sétimo do artigo 7º, esixiranse en réxime de autoliquidación, debendo presentarse e aboarse nas entidades colaboradoras. Os escritos recibidos polos conductos a que fai referencia a Lei de Réximen Xurídico das Administracións Públicas e do Procedemento Administrativo Común, que non veñan debidamente reintegrados, serán admitidos provisionalmente, pero non poderán dárselles curso sen que se enmende a deficencia. Con este fin requirirase ao interesado para que, nun prazo de 10 días abone as cotas correspondentes co apercibimiento de que, transcorrido o devandito prazo sen efectualo, teranse os escritos por non presentados e será arquivada a solicitude.2.- As taxas ás que se fai referencia nos Epígrafes oitavo e noveno do artigo 7º, esixiranse en réxime de autoliquidación, debendo aboarse previamente á entrega das copias solicitadas, unha vez notificado ao solicitante que as copias poden ser retiradas. Unha vez notificado ao solicitante que as copias poden ser retiradas e de non ter realizado o pagamento das correspondentes autoliquidacións, requerirase ao interesado para que no prazo de dez días abone as cotas correspondentes, co apercibimento que, transcorrido o devandito parzo sen efectualo, teranse os escritos por no presentados e será arquivada a solicitude.3.- As taxas recollidas no Epígrafe duodécimo esixiranse en réxime de autoliquidación, debendo aboarse previamente á entrega das certificacións catastrais solicitadas, unha vez determinado o número exacto de certificacións a expedir. A presentación e abono da taxa realizarase nas entidades colaboradoras.4.- As taxas recollidas no Epígrafe décimo terceiro esixiranse en réxime de autoliquidación, debendo aboarse previamente á realización das compulsas, unha vez determinado o número exacto de compulsas. A presentación e abono da taxa realizarase nas entidades colaboradoras. A presente Ordenanza modifica a aprobada polo Pleno, de data, 9 de novembro de 1.989 (modificacións Plenarias do 03.04.91, 19.12.91, 22.12.92, 01.12.93, 13-04-94, 13-11-95, 25-10-96, 14-10-97, 31-07-2000, 14-11-2001, 27-11-2003, 14-03-2005, 27-10-2005, 30-7-2008, 25-9-2008, 6-2-2009 e 30-9-2010) e entrará en vigor o día da publicación do texto íntegro das modificacións da mesma no B. O. P., permanecendo vixente ata que se acorde a súa modificación ou derrogación expresa. DILIXENCIA para constatar que: · O texto orixinal da presente Ordenanza Fiscal foi aprobada polo Pleno do Concello en Sesión celebrada o 9 de novembro de 1.989 publicándose o seu texto íntegro no B. O. P. Nº 4 bis de data 5 de xanerio de 1.990. · Posteriormente se modificou o artigo 2º.3 por Pleno de data 3 de abril de 1.991, sendo publicado o mesmo no B. O. P. Nº 161 de data 16 de xullo de 1.991 · Posteriormente modifícanse os artigos 2º e 7º polo Pleno doConcello de data 19 de decembro de 1.991, sendo publicados os textos íntegros destes artigos no B. O. P. Nº 94 de data 25 de abril de 1.992. · Posteriormente modificouse o artigo 7º por Pleno de data 22 de decembro de 1.992, sendo publicado o texto íntegro do referido artigo no B. O. P. Nº 32 de data 30 de marzo de 1.993. · Posteriormente modificáronse seus artígos 2º, 6º e 7º (Epígrafe 1ºe 10º) por Pleno de data 1 de decembro de 1.993, sendo publicados seus textos íntegros no B. O. P. Nº 47 de data 28 de febreiro de 1.994. · Posteriormente modificáronse seus artígos 2º, 5º, 7º e 10º polo Pleno de data 13 de abril de 1.994, sendo publicados seus textos íntegros no B. O. P. Nº 170 de data 27 de xullo de 1.994. · Posteriormente modificouse o artigo 6º polo Pleno de data 13 de novembro de 1.995, publicándose o texto íntegro da modificación no B. O. P. Nº 31 de 7 de febreiro de 1.996. · Posteriormente modificáronse os artigos 2º, 9º e 10º polo Pleno de data 25 de outubro de 1.996, publicándose o texto íntegro da modificación no BO. P. nº.300 de 31 de decembro de 1.996. · Posteriormente modificouse o artigo 7º, polo Pleno de data 14 de outubro de 1.997, publicándose o texto íntegro da Ordenanza modificada no B. O. P. Nº 296 de 27-12-1.997. · Posteriormente modificáronse os artigos 7º e 10º polo Pleno de data 31 de xullo de 2000, publicándose o texto íntegro da Ordenanza modificada no B. O. P. Nº 61 de 15 de marzo de 2001. · Por Pleno de data 14 de decembro do 2001 modificouse o artigo 7º -Tarifa, publicándose o seu texto no B. O. P. nº 54 de 6 de marzo do 2002. · Por Pleno de data 27 de novembro do 2003 modificouse o artigo 7º.- Tarifa, publicándose o texto íntegro do artigo no B. O. P. nº 60 do 13 de marzo do 2004. Debido a un erro na redacción do artigo 7º publicouse o texto correxido do artigo no B. O. P nº 87 do 17 de abril do 2004. · Por Pleno de data 14 de marzo do 2005 modificáronse os artigos 1º, 3º, 4º, 7º e 8º, publicándose os textos íntegros dos artigos no B. O. P. Nº 138, do 18 de xuño do 2005. · Por Pleno de data 27 de outubro do 2005 modificouse o artigo 7º, publicándose o texto íntegro do artigo no B. O. P. Nº 296 do 28 de decembro do 2005. · Por Pleno de data 30 de xullo do 2008 modificáronse os artigos 7º e 10, publicándose os seus textos íntegros no BOP nº 255 de 5 de novembro do 2008. · Por Pleno de data 25 de setembro do 2008 derrogouse o Epígrafe sexto do artigo 7º. · Por Pleno de data 6 de febreiro do 2009 modificouse o artigo 7º (Epígrafe sétimo), publicándose o texto íntegro do artigo no BOP nº 112 de 19 de maio do 2009. · Por Pleno de data 30 de setembro do 2010 modificaronse os artigos 7º, 9º e 10º. - Aprobación provisional da modificación do artigo 9º da Ordenanza Fiscal nº 13, reguladora do Imposto sobre incremento do valor dos terreos de natureza urbana. O texto da Ordenanza tras estas modificacións é o seguinte: 1.- Constitúe o feito impoñible do imposto o incremento de valor que experimenten os terreos de natureza urbana e que se poña de manifesto a consecuencia da transmisión da súa propiedade por calquera título ou da constitución ou transmisión de calquera dereito real de goce, limitativo do dominio, sobre os referidos terreos.2.- O título a que se refire o apartado anterior poderá consistir en: a).- Negocio xurídico “mortis causa”. b).- Declaración formal de herdeiros “ab intestato”. c).- Negocio xurídico “inter vivos”, sexa de carácter oneroso ou gratuíto. d).- Enaxenación en poxa pública. e).- Expropiación forzosa. Terán a consideración de terreos de natureza urbana os definidos como tales a efectos do Imposto sobre Bens Inmobles. Ós efectos deste Imposto, estará así mesmo suxeito ó mesmo o incremento de valor que experimenten os terreos integrados nos bens inmobles clasificados como de características especiais a efectos do Imposto sobre Bens Inmobles.1.- Non está suxeito a este imposto o incremento de valor que experimenten os terreos que teñan a consideración de rústicos a efectos do Imposto sobre Bens Inmobles. En consecuencia con isto está suxeito o incremento de valor que experimenten os terreos que deban ter a consideración de urbanos a efectos do Imposto de Bens Inmobles, con independencia de que estean ou non contemplados como tales no Catastro ou Padrón de aquel.2.- Non se producirá a suxeición ó imposto nos supostos de aportacións de bens e dereitos realizadas polos cónxuxes á sociedade conxugal, adxudicacións co seu favor e en pago destas verifíquense e as transmisións que se fagan ós cónxuxes en pago dos seus haberes comúns.3.- Tampouco producirase a suxeición ó imposto nos supostos de transmisións de ben inmobles entre cónxuxes ou a prol dos fillos, como consecuencia do cumprimento de sentencias nos casos de nulidade, separación ou divorcio matrimonial, sexa cal sexa o réxime matrimonial. Están exentos deste imposto os incrementos de valor que se manifesten como consecuencia de: a).- A constitución e transmisión de dereitos de servidume. b).-As transmisión de bens que se atopen dentro do perímetro delimitado como Conxunto Histórico-Artístico, ou estea declarado individualmente de interese cultural, segundo o establecido na Lei l6/1985, de 25 de xuño, do Patrimonio Histórico Español, cando os seus propietarios ou titulares de dereitos reais acrediten realizadas o seu cargo obras de conservación, mellora ou rehabilitación en ditos inmobles.1.- Están exentos deste imposto os correspondentes incrementos de valor cando a obriga de satisfacer aquel recaia sobre as seguintes persoas ou entidades: a).- O Estado, as comunicades autónomas e as entidades locais, ás que pertenza o municipio, así como os organismos autónomos do Estado e as entidades de dereito público de análogo carácter das comunicades autónomas e das ditas entidades locais. b).- O municipio da imposición e demais entidades locais integradas ou nas que se integre o dito municipio, así como as súas respectivas entidades de dereito público de análogo carácter aos Organismos autónomos do Estado. c).- As institucións que teñan a calificación de benéficas ou de benéfico-docentes. d) As entidades xestoras da Seguridade Social e as Mutualidades de Previsión Social reguladas na Lei 30/1995, de 8 de novembro, de Ordenación e Supervisión dos Seguros Privados. e).- Os titulares de concesións administrativas revertibles respecto aos terreos afectos a estas. f).- A Cruz Vermella Española. g).- As persoas ou entidades a prol das que se recoñeza a exención en tratados ou convenios internacionais.2.- DERROGADO 1.- Gozarán duna bonificación do 50% na cota do Imposto, as transmisión de terreos ou constitución de dereitos reais de goce limitativos do dominio, realizadas a título lucrativo, por causa de morte a prol dos descendentes e adoptados, cónxuxes e ascendentes e adoptantes.1.- Terán a consideración de suxeito pasivos deste imposto: a)- Nas transmisión de terreos ou na constitución ou transmisión de dereitos reais de goce limitativos do dominio, a título lucrativo, a persoa física ou xurídica, ou a entidade á que se refire o artigo 35.4 da Lei xeral tributaria, adquirente do terreo ou a prol de quen se constitúa ou transmita o dereito real de que se trate. b)- Nas transmisión de terreos ou na constitución ou transmisión de dereitos reais de goce limitativos do dominio, a título oneroso, a persoa física ou xurídica, ou a entidade á que se refire o artigo 35.4 da Lei xeral tributaria, transmitente do terreo ou a prol de quen se constitúa ou transmita o dereito real de que se trate.2.- Nos supostos a que se refire a letra b) do apartado anterior, terá a consideración de suxeito pasivo substituto do contribuínte, a persoa física ou xurídica, ou a entidade a que se refire o artigo 35.4 da Lei xeral tributaria, que adquira o terreo ou a favor de que se constitúa ou transmita o dereito real de que se trate, cando o contribuínte sexa unha persoa física non residente en España.1.- A base impoñible deste imposto está constituída polo incremento do valor dos terreos, posto de manifesto no momento do devengo e experimentado ao longo dun período máximo de vinte anos.2.- A efectos da determinación da base impoñible, terase en conta o valor dos terreos no momento do devengo, de acordo co previsto nos apartados 3 y 4 deste artigo, e a porcentaxe que corresponda en función do previsto no artigo 9º. 3.- O valor do terreo no momento do devengo resultará do establecido nas seguintes regras: a) Nas transmisión de terreos, o valor dos mesmos no momento do devengo será o que teñan determinado en dito momento a efectos do Imposto sobre Bens Inmobles. Nembargantes, cando dito valor sexa consecuencia dunha ponencia de valores que non reflexe modificacións de planeamento aprobadas con posterioridade á aprobación da citada ponencia, poderase liquidar provisionalmente este imposto con arreglo ó mesmo. Nestes casos, na liquidación definitiva aplicarase o valor dos terreos unha vez obtidos estes conforme aos procedementos de valoración colectiva que se instruían, referido á data do devengo. Cando esta data non coincida coa de efectividade dos novos valores catastrais, estes corrixiranse aplicando os coeficientes de actualización que correspondan, establecidos ao efecto nas Leis de Presupostos Xerais do Estado. Cando o terreo, aínda sendo de natureza urbana ou integrado nun ben inmoble de características especiais, no momento do devengo do imposto non teña determinado valor catastral en dito momento, o Concello poderá practicar a liquidación cando o referido valor catastral sexa determinado, referindo dito valor ó momento do devengo. b) Na constitución e transmisión de dereitos reais de goce limitativos do dominio, as porcentaxes anuais contidas no artigo 9º, aplicaranse sobre a parte do valor definido na letra anterior que represente, respecto do mesmo, o valor dos referidos dereitos calculado mediante a aplicación das normas fixadas á efectos do Imposto sobre Transmisións Patrimoniais e Actos Xurídicos Documentados. b) Na constitución ou transmisión do dereito a elevar unha ou máis plantas sobre un edificio ou terreo, ou do dereito de realizar a construcción baixo solo sen implicar a existencia dun dereito real de superficie, as porcentaxes anuais contidas no artigo 9º aplicaranse sobre a parte do valor definido no parágrafo a que represente, respecto do mesmo, o módulo de proporcionalidade fixado na escritura de transmisión ou, no seu defecto, o que resulte de establecer a proporción entre a superficie ou volúmen das plantas a construír en voo ou subsolo e a total superficie e volúmen edificados unha vez construídas aquelas. c) Nos supostos de expropiacións forzosas, as porcentaxes anuais contidas nos artigo 9º aplicaranse sobre a parte do xustiprecio que corresponda ó valor do terreo, salvo co valor definido no parágrafo a) deste apartado 2 fose inferior, en cuxo caso prevalecerá este último sobre o xustiprecio.4.- Cando se modifiquen os valores catastrais como consecuencia dun procedemento de valoración colectiva de carácter xeral, tomarase, como valor do terreo, ou da parte de este que corresponda segundo as regras contidas no apartado anterior, o importe que resulte de aplicar ós novos valores catastrais a reducción seguinte, que aplicarase respecto de cada un dos cinco primeiros anos de efectividade dos novos valores catastrais. A reducción será do 40 por cento. A reducción prevista neste apartado non será de aplicación ós supostos nos que os valores catastrais resultantes do procedemento de valoración colectiva a que o mesmo refírese sexan inferiores ós ata entón vixentes O valor catastral reducido en ningún caso poderá ser inferior ó valor catastral do terreo antes do procedemento de valoración colectiva. Sobre o valor do terreo no momento do devengo, derivado do disposto no artigo anterior, aplicaranse as seguintes porcentaxes anuais: Para determinar a porcentaxe, aplicaranse a seguintes regras: 1.- O incremento de valor de cada operación gravada polo imposto determinarase con arreglo á porcentaxe anual fixada para o período que comprenda o número de anos ó longo dos que se puxo de manifesto dito incremento.2.- A porcentaxe a aplicar sobre o valor do terreo no momento do devengo será o resultante de multiplicar a porcentaxe anual aplicable a cada caso concreto polo número de anos ó longo dos que se puxo de manifesto o incremento de valor.3.- Para determinar a porcentaxe anual aplicable a cada operación concreta conforme á regra 1 e para determinar o número de anos polos que multiplicaríase dita porcentaxe anual conforme á regra 2, soamente consideraranse anos completos que integren o período de posta de manifesto do incremento de valor, sen que a tales efectos podan considerarse as fraccións de anos de dito período. As porcentaxes anuais fixadas no apartado anterior poderán ser modificados polas Leis de Presupostos Xerais do Estado. A cota íntegra deste imposto será a resultante de aplicar á base impoñible o tipo do 27%. A cota líquida do imposto será a resultante de aplicar á cota íntegra, nos casos que proceda, a bonificación á que fai referencia o artigo 6º desta Ordenanza.1.- O imposto devéngase: a).-Cando se transmita a propiedade do terreo, xa sexa a título oneroso ou gratuíto, entre vivos ou por causa de morte, na data da transmisión. b).- Cando se constitúa ou transmita calquera dereito real de goce limitativo do dominio, na data en que teña lugar a constitución ou transmisión.2.- Aos efectos do disposto no apartado anterior, considerarase como data da transmisión: a) Nos actos ou contratos entre vivos, a de outorgamento do documento público, e, cando se trate de documentos privados, a da súa incorporación ou inscripción no Rexistro Público, ou a da súa entrega a un funcionario público por razón do seu oficio. b) Nas transmisión por causa de morte, a do falecemento do causante.1.- Cando se declare ou recoñeza xudicial ou administrativamente por resolución firme, ter lugar a nulidade, rescisión ou resolución do acto ou contrato determinante da transmisión do terreo ou da constitución ou transmisión do dereito real de goce sobre o mesmo, o suxeito pasivo terá dereito á devolución do imposto satisfeito, sempre que dito acto ou contrato non lle producira efectos lucrativos e que reclame a devolución no prazo de catro anos dende que a resolución quedou firme, entendéndose que existe efecto lucrativo cando non se xustifique que os interesados deban efectuar as recíprocas devolucións ás que se refire o artigo 1295 do Código Civil. Aínda que o acto ou contrato non producira efectos lucrativos, se a rescisión ou resolución se declarase por incumprimento das obrigacións do suxeito pasivo do Imposto, no haberá lugar a devolución algunha.2.- Se o contrato queda sen efecto por mutuo acordo das partes contratantes, non procederá a devolución do imposto satisfeito e considerarase como un acto novo suxeito a tributación. Como tal mutuo acordo, estimarase a avenencia en acto de conciliación e o simple alleamento da demanda.3.- Nos actos ou contrato nos que medie algunha condición, a súa calificación se fará de acordo ás prescricións contidas no Código Civil. Se fose suspensiva non se liquidará o imposto ata que esta se cumpra. Se a condición fose resolutoria, esixirase o imposto dende logo, a reserva, cando a condición se cumpra, de facer a oportuna devolución segundo a regra do apartado 1 anterior.1.- Os suxeitos pasivos estarán obrigado á presentación perante este Concello declaración segundo o modelo determinado polo mesmo, que conterá os elementos da relación tributaria imprescindible para practicar a liquidación procedente.2.- Dita declaración deberase presentar nos seguintes prazos, a contar dende a data na que se produza o devengo do imposto: a).- Cando se trate de actos “inter vivos”, o prazo será de 30 días hábiles. b).- Cando se trate de actos “mortis-causa”, o prazo será de 6 meses prorrogables ata 1 ano a solicitude do suxeito pasivo.3.- Á declaración acompañaranse os documentos nos que consten os actos ou contratos que orixinan a imposición, e xustificante no que figure o valor catastral do terreo.4.- Ós efectos de determinar a base impoñible, tomarase como “valor catastral do terreo”, o valor catastral do solo obrante nas bases de datos do Imposto sobre Bens Inmobles de Natureza Urbana, proporcionada pola Xerencia Territorial do Catastro. Nas transmisións de terreos sobre as que se teña dúbida de que sexan ou non de natureza urbana, caso este último no que non estarían suxeitos a este Imposto, os suxeitos pasivos terán que proverse no Departamento de Urbanismo deste Concello, dun plano de situación correspondente ao Plan Xeral de Ordenación Urbana, onde se aprecie ca calificación do solo da finca, en cuestión, é de natureza non urbana.1.- Establecese o sistema de autoliquidación polo suxeito pasivo, que levará consigo o ingreso da cota resultante da mesma dentro dos prazos previstos no artigo 14º apartado 2, excepto cando se trate do suposto a que fai referencia o artigo 8º, apartado 3. a) nos seus parágrafos 2º e 3º, nos que deberá presentar declaración á que acompañará documentos dos actos ou contratos que orixinan a imposición, dentro dos prazos que sinala o artigo 14º, 2, para que lle sexa practicada a correspondente liquidación polos servicios económicos deste Concello.1.- Estarán así mesmo obrigados a comunicar ó Concello a realización do feito impoñible nos mesmo prazos que os suxeitos pasivos, os que fai mención o artigo 7º desta Ordenanza: a) Nos supostos contemplados na letra a) do artigo 7º da presente Ordenanza, sempre que se producisen por negocio xurídico entre vivos, o donante ou a persoa que constitúa ou transmita o dereito real de que se trate. b) Nos supostos contemplados na letra b) do citado artigo, o adquirinte ou a persoa a favor de quen se constitúa ou transmita o dereito real de que se trate.1.- Así mesmo, os Notarios estarán obrigados a remitir ó Concello, dentro da primeira quincena de cada trimestre, relación ou índice comprensivo de tódolos documentos por eles autorizados no trimestre anterior, nos que se conteñan feitos, actos ou negocios xurídicos que poñan de manifesto a realización do feito impoñible deste Imposto, con excepción dos actos de última vontade. Tamén estarán obrigados a remitir, dentro do mesmo prazo, relación dos documentos privados comprensivos dos mesmos feitos, actos ou negocios xurídicos, que lles presentaran para coñecemento ou lexitimación de sinaturas. O previsto neste apartado enténdese sen perxuicio do deber xeral da colaboración establecido na Lei Xeral Tributaria. Na relación ou índice que remitan os Notarios ó Concello, estes deberán facer constar a referencia catastral dos bens inmobles, cando dita referencia correspóndase cos que sexan obxecto de transmisión. A inspección e Recadación do imposto realizaranse de acordo co previsto na Lei Xeral Tributaria e nas demais leis do Estado reguladoras da materia, así como nas disposicións dictadas para o seu desenvolvemento. En todo o relativo á calificación das infraccións tributarias, así como á determinación das sancións que polas mesmas correspondan en cada caso, aplicarase o réxime regulado na Lei Xeral Tributaria e nas disposicións que a complementen e desenvolvan. A presente Ordenanza foi aprobada de xeito provisorio polo Pleno do Concello, na sesión celebrada o día 21 de marzo de dous mil tres. Publicándose o seu texto íntegro no B. O. P. nº.: 129 de data 7 de Xuño de 2003. Comezará a rexer o día un de xaneiro de dous mil tres, e continuará vixente mentres non se acorde a súa modificación ou derogación. Por Pleno de data 25 de setembro do 2008, modificarose os artigos 5º e 7º e derrogouse a disposición adicional, publicandose os seus textos íntegros no BOP nº 285 de 12 de decembro do 2008. Por Pleno de data 30 de setembro do 2010, modificouse o artigo 9º. De conformidade co disposto no artigo 17 do Texto refundido la Lei reguladora das Facendas Locais, ponse en xeral coñecemento que os acordos citados quedan definitivamente aprobados, conforme ó artigo de referencia. Oleiros, a 13 de decembro do 2010 O ALCALDE-PRESIDENTE Asdo.: Ángel García Seoane